Ryzih har flere gode resultater internasjonalt som ungdom og junior. Hun vant Ungdoms-VM i friidrett 2003 i Sherbrooke med høyden 4,05, og satte deretter personlig rekord på 4,30 m da hun vant gull ved Junior-VM i friidrett 2004, i en alder av femten år. Hun forsøkte å bli den første utøveren til å vinne titler på rad i Ungdoms-VM 2005 i Marrakech, men klarte bare 4,05 m og endte på femteplass. Ryzih var favoritt til å beholde sin tittel ved Junior-VM 2006 i Beijing, men klarte ikke åpningshøyden i finalen, og rev tre ganger. Hun endte på fjerdeplass, og ble stående med 4,00 meter.